
Tabela e përmbajtjes

Faqja e Copyright-it

Më pëlqen të shkoj në kopsht (Albanian Bedtime Collection)

Më shumë libra të shkëlqyeshëm për fëmijë:

Xhimi ishte shtrirë në shtrat teksa përqafonte arushin e tij të preferuar. Po përpiqej me të vërtetë të flinte, por diçka e shqetësonte dhe e mbante zgjuar.

Ai u rrokullis nga shtrati dhe shkoi të kërkonte prindërit.

Poshtë në dhomën e ndenjes, mami dhe babi ishin duke shikuar TV. „Mami, nuk mund të fle,” tha ai.

Mami ia trazoi flokët dhe i dha një puthje. „Për çka je duke menduar?”

„Po mendoj për kopshtin,” pëshpëriti ai dhe përqafoi mamin fort.

„Oh,sheqerkë, kopshti është kaq argëtues!” tha mami.

„Do të njoftosh shokë të rinj atje,” shtoi babi. „Në fakt, është aq argëtuese sa do të doja të shkoja edhe unë!”

„A mund të qëndroj në shtëpi me ty?” - pyeti Xhimi. Kokën e vëri në shpatullën e mamit.

Mami i ledhatoi kokën duke e shikuar thellë në sy. „Si thua t′ia bëjmë kështu,” tha ajo. „Meqenëse është dita e parë në kopsht, do të qëndrosh vetëm dy orë. Pas kësaj, do të kthehem për të të marrë, por jam e sigurt që do të argëtohesh aq shumë sa nuk do të duash as të kthehesh në shtëpi.”

„E di çfarë?” tha babi. „Madje mund ta marresh me vete arushin me pelush.Si të duket kjo?” Xhimi pohoi me kokë.

„Oh, je djalë kaq i madh dhe i zgjuar,” tha mami duke i puthur ballin. „Jam e sigurt që je lodhur. Të shkojmë në shtrat.”

E dërgoi Xhimin në dhomën e tij dhe e futi në shtrat. Pastaj i dha puthjen e natës së mirë dhe i pëshpëriti në vesh, „Të dua sheqerkë.”

„Edhe unë të dua mami,” tha Xhimi. Duke hapur gojën përqafoi arushin me pelush dhe mbylli sytë.

Xhimi ishte gati në gjumë kur dëgjoi një zë të çuditshëm. „Hej, Xhimi!”

Ai hapi sytë, duke shikuar përreth. „Kush po flet?” murmuriti Xhimi.

„Jam unë, arushi yt me pelush!”

I habitur, Xhimi shikoi poshtë. Arushi me pelush tundi dorën dhe buzëqeshi. „Pashë që ishe i mërzitur,” tha arushi me pelush.

Xhimi psherëtiu thellë. „Po, do shkoj në kopsht nesër,” murmuriti ai.

„Xhimi, miku im, por unë do vij me ty!” Arushi prej pelushi i shkeli syrin Xhimit dhe i dha një buzëqeshje të madhe.

Xhimi ia plasi të qeshurës duke parë arushin e tij prej pelushi që po kërcente dhe po duartrokiste.

„Shhhh”, pëshpëriti arushi prej pelushi. U drejtua nga dy vëllezërit e Xhimit që po flinin në shtretërit e tyre. „Më mirë të flemë edhe ne.”

Ai u hodh në krahët e Xhimit dhe e përqafoi. „Natën e mirë miku im!”

Të nesërmen në mëngjes dy vëllezërit e mëdhenj u hodhën nga shtrati dhe u

